หุ้นสหรัฐฯปิดในแดนลบ
ดัชนีหุ้นดาวโจนส์ ปิดที่ 11,772.69 จุด  ลดลง 182.32 จุด ด้านแนสแดค ปิดที่ 2,632.13 จุด ลดลง 52.28 จุด
30 ต.ค. 2565

ดัชนีหุ้นดาวโจนส์ ปิดที่ 11,772.69 จุด  ลดลง 182.32 จุด ด้านแนสแดค ปิดที่ 2,632.13 จุด ลดลง 52.28 จุด 
ตลาดหุ้นสหรัฐฯดิ่งแรงปิดลบวานนี้ หลังนักลงทุนตกตะลึงต่อข้อเสนอของรัฐบาลกรีซที่จะจัดลงประชามติให้ประชาชนตัดสินว่าจะยอมรับข้อตกลงกู้วิกฤตหนี้ของอียูหรือไม่
ดัชนีหุ้นดาวโจนส์ ลดลง 182.32 จุด (1.53 เปอร์เซ็นต์) ปิดที่ 11,772.69 จุด แนสแดค ลดลง 52.28 จุด (1.95 เปอร์เซ็นต์) ปิดที่ 2,632.13 จุด เอสแอนด์พี ลดลง 22.05 จุด (1.76 เปอร์เซ็นต์) ปิดที่ 1,231.25 จุด
ขณะที่แผนจัดทำประชามติรับข้อตกลงกู้วิกฤตหนี้ของอียูโดยรัฐบาลกรีซส่งผลกระทบถึงราคาน้ำมันด้วย โดยเฉพาะที่ตลาดนิวยอร์กที่วานนี้ ขยับลง 1 ดอลลาร์
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม ลดลง 1.00 ดอลลาร์ ปิดที่่ 92.19 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 2 เซนต์ ดอลลาร์ ปิดที่ 109.54 ดอลลาร์ต่อบาร์เรล